Ropen sokesik (suterot)

Ropen sokesik ( englavon The Adventure of the Resident Patient ) tir berpotam ke Arthur Conan Doyle taneon sanegayan bak 1893 koe Standard Magazine virda az direilanon koe Namio ke Sherlock Holmes berpotamak.

 Vildeks 
 Tozafa bula 
Bak fentaf sielcek, Percy Trevelyan selaropik va 221B lipok ke Baker vawila artlanir kire va Sherlock Holmes kogrupasik djuruper. Tir jotaf selaropik sure taneasteyes va rupes ilput keve Brook vawila is verkayas va adraf oyakeem tuke lan Blessington. Bantan tir mejesafe kulikye ise ika bata erbapomara dene mil lipok dam Trevelyan kevayon ronosoker. I Blessington gu « ropen sokesik » batdume zo dasugdar. Neken Trevelyan kabdion al katcalar da sokesik linular divulaf ise loviele nululawer ise nuvuder. Trevelyan drager da Holmes den lipok ke Brook vawila di lanir ise pu sokesik keyakseter nume va neki ke polera rotir gildatar. Dositanon gan Watson selaropik, Sherlock Holmes va bata warzafa arienta balte naler.

 Yunkexa 
Konaka yunkexa va berpotam, koe sanegasa virda bak 1893 :

 Dere rupel 
 Arthur Conan Doyle' : Englavaf suterotik ( 1859-1930 )
 (en) Ropen sokesik, dene Wikisource'' 

 Vuestexa 


Ropen sokesik
Ropen sokesik
Ropen sokesik
Ropen sokesik
Ropen sokesik